cyanic-selkie/wikianc huggingface dataset:
Rally de Portugal
Unha das características do rally foi sempre a masiva afluencia de público. A pesar de que, desde o seu salto ao mundial, ningún piloto local ten destacado na proba, os afeccionados portugueses sempre abarrotaron as cunetas dos tramos e mesmo o país paralízase durante a competición. Ademais os portugueses sempre destacaron por dúas cousas: o enorme coñecemento do deporte e a paixón polos rallyes, que en moitas ocasións rozou a temeridade. Un claro exemplo disto foi a polémica edición de 1986, onde faleceron tres espectadores, ou a edición de 1987 onde tamén faleceu unha persoa.
Lydia Bosch
Saltou á fama grazas ao famoso concurso televisivo Un, dos, tres... responda otra vez, dirixido por Chicho Ibáñez Serrador, do que saíron tamén rostros coñecidos como os de Victoria Abril ou Miriam Díaz Aroca. Esa popularidade serviulle para protagonizar numerosas series de televisión e varias películas, gozando do recoñecemento do público e recibindo os premios TP de Ouro e Fotogramas de Prata, ademais dunha candidatura ao Goya.
Premios e candidaturas
Premios Goya
A noite dos cristais rotos
miniatura|A [[Sinagoga principal de Múnic, inaugurada o 9 de novembro de 2006 despois de ser esnaquizada en 1938]] A noite dos cristais rotos (en alemán die Kristallnacht, tamén Reichspogromnacht, Reichskristallnacht ou Novemberpogrome) foi un pogrom acontecido en Alemaña e Austria durante a noite do 9 ao 10 de novembro de 1938. Foi dirixido contra cidadáns xudeus en ambos os dous países e constitúe para moitos observadores o paso previo cara o comezo do Holocausto.
Sucesos previos
Herschel Grynszpan, un alemán xudeu que escapara a Francia, recibira unha carta da súa familia que describía as condicións horribles que experimentaron durante esta deportación. Intentando mellorar a súa situación, apelou repetidamente durante os días seguintes a Ernst vom Rath, secretario da Embaixada alemá en París, que ao parecer non tiña ningunha intención de axudar.
Noite dos cristais rotos
O asasinato de Vom Rath serviu como escusa para lanzar unha revolta contra cidadáns xudeus en todo o país. O ataque foi pensado para que parecese un acto espontáneo, pero de feito foi orquestado polo goberno alemán. Isto significaba que o mando do NSDAP (Partido Nacional Socialista) estaba de acordo e, como facía a miúdo, o goberno utilizou a organización do partido á parte da autoridade do goberno.
Tralos feitos acontecidos, o Reich confiscou os pagos que as compañías aseguradoras debían facer aos propietarios xudeus cuxas casas e negocios foran destruídos e comezou a promulgar leis para forzar a «arianización» de todas as empresas de propiedade xudía.
Lira turca
A nova lira turca como divisa da República Turca do Norte de Chipre
Trala división da illa en 1974, os turco-chipriotas adoptaron a Lira turca pero a Libra chipriota foi legal ata maio de 1983. Actualmente a Libra chipriota é considerada unha moeda estranxeira suxeita ás regulacións do cambio pero é usada no Mercado paralelo xunto á libra esterlina e ao dólar dos Estados Unidos.
Galicia Cinegráfica
Galicia Cinegráfica foi unha produtora cinematográfica galega fundada por José Gil y Gil en 1922 e que fundamentalmente se dedicaba a realizar filmes familiares, publicitarios, turísticos e para institucións. A partir de 1929 realizou un Noticiario de Galicia que distribuía polas salas galegas e nos centros galegos de España e América e chegou ao número 11.
Hertha Sponer
Hertha Sponer, nada en Neisse (Reino de Prusia) o 1 de setembro de 1895 e finada o 27 de febreiro de 1968, foi unha física, química, investigadora e profesora universitaria alemá que realizou importantes contribucións á Mecánica cuántica e á Física molecular. Foi unha das primeiras mulleres en obter un doutoramento en Física en Alemaña e a primeira muller profesora na facultade de Física da Universidade de Duke.
Ácido butírico
O ácido butírico (do grego βούτῡρον, 'manteiga'), tamén coñecido polo seu nome sistemático ácido butanoico, é un ácido carboxílico coa fórmula estrutural CH3CH2CH2COOH, ás veces considerado como ácido graxo de cadea curta. É un líquido aceitoso incloro soluble en auga, etanol e éter. O ácido isobutírico (ácido 2-metilpropanoico) é un isómero seu. Os sales e ésteres do ácido butírico denomínanse butiratos ou butanoatos. Este ácido non está moi espallado na natureza, pero os seus ésteres son comúns. Este ácido abunda na manteiga. É un produto industrial común.
Distribución natural
Os triglicéridos con ácido butírico compoñen o 3–4% da manteiga. Cando a manteiga se pon rancia, libérase o ácido butírico. É un ácido graxo de cadea curta. O ácido butírico é un ácido medianamente forte que reacciona con bases e afecta a moitos metais. O ácido butírico atópase na graxa animal e aceites vexetais, leite de vaca e humano, manteiga, quiexo parmesano e, como produto da fermentación anaerobia no corpo (no colon, como olor corporal e nos vómitos). O ácido butírico ten un sabor parecido ao da manteiga e un cheiro desagradable. Os mamíferos con boas capacidades olfactivas, como os cans, poden detectalo en concentracións de 10 partes por mil millóns, mentres que os humanos poden detectalo só en concentracións por encima de 10 partes por millón (mil veces maior). Na industria alimentaria utilízase como aromatizante.
Historia
O ácido butírico atopouno por primeira vez en forma impura en 1814 o químico francés Michel Eugène Chevreul. En 1818, purificouno o suficiente como para poder caracterizalo. Porén, Chevreul non publicou as súas primeiras investigacións sobe este ácido, senón que depositou os seus descubrimentos en forma de manuscritos na secretaría da Academia das Ciencias de París, Francia. Por outra parte, Henri Braconnot, outro químico francés, estaba tamén investigando a composición da manteiga e publicou os seus descubrimentos, o que causou unha disputa pola prioridade. Xa en 1815, Chevreul afirmaba que atopara a substancia responsable do cheiro da manteiga. En 1817, publicara algúns dos seus descubrimentos sobre as propiedades do ácido butírico e deulle o seu nome. Porén, ata 1823 non presentou as propiedades do ácido butírico en detalle.
Biosíntese microbiana
A vía empeza coa rotura glicolítica da glicosa en dúas moléculas de piruvato, que é unha ruta habitual na maioría dos organismos. O piruvato oxídase a acetil coencima A en reacción catalizada pola piruvato:ferredoxina oxidorredutase. Fórmanse dúas moléculas de dióxido de carbono (CO2) e dúas de hidróxeno (H2) como produtos residuais. Seguidamente, prodúcese o ATP no último paso da fermentación. Prodúcense tres moléculas de ATP por cada molécula de glicosa, o cal é un rendemento relativamene alto. A ecuación axustada desta fermentación é: Outras vías de produción de butirato son a redución do succinato e a desproporcionación do crotonato.
Antonio Valcárcel López
Traxectoria
Doutor en Dereito Mercantil, Economía e Estatística. Funcionario da Arrendataria de Tabacos. Dende o 1 de maio de 1914 encargouse da dirección de El Eco de Galicia da Coruña, permanecendo no posto até o peche do xornal en 1916. Foi secretario da Cámara de Comercio da Coruña de 1916 a 1926. Elixido candidato a Cortes das Irmandades da Fala pola circunscrición da Coruña en 1918, finalmente retirouse a candidatura. Durante o franquismo foi secretario do Consello Superior das Cámaras de comercio.
Illa Fraser
miniatura|300px|dereita
A illa ten selvas tropicais, bosques de eucaliptos, bosques de mangleirais, pantanos de muralla e turba, dunas de area e brezais costeiros. Componse de area que se acumulou durante aproximadamente 750.000 anos sobre leito rochoso volcánico que proporciona unha captación natural para o sedimento que é levado nunha forte corrente costa fóra cara ao norte ao longo da costa. A diferenza de moitas dunas de area, a vida vexetal é abundante debido á presenza natural de fungos presentes na area, que liberan nutrientes nunha forma que pode ser absorbida polas plantas. A Illa Fraser é o fogar dun pequeno número de especies de mamíferos, así como unha ampla gama de aves, réptiles e anfibios, incluíndo o ocasional crocodilo de auga salada. A illa está protexida polo Great Sandy National Park.
Eduardo García Penedo
Eduardo García Penedo, nado en 1863 e finado en Ribadavia o 28 de outubro de 1947, foi un avogado e político galego.
Traxectoria
Foi nomeado secretario da Fiscalía da Audiencia de Manila en 1894. Foi nomeado alcalde de Ribadavia por Real Orde en 1898. Logo da renuncia do alcalde Luís Chao Sobrino, foi elixido alcalde de Ribadavia en maio de 1918. Foi deputado provincial.
Parque Nacional do Teide
O Parque Nacional do Teide, foi en 2008 o Parque nacional máis visitado dos catro cos que contan as Illas Canarias cun total de 2,8 millóns de visitantes, segundo datos do Instituto Canario de Estatística (ISTAC), sendo ademais o Parque Nacional máis visitado de España, o máis visitado de Europa e o segundo do mundo con 3.142.148 visitantes en 2007.
Festival de Málaga de Cine Español
Historia
O Festival consolidouse como a principal plataforma e evento da industria cinematográfica de España, e trátase dun acontecemento cultural de primeira magnitude con gran asistencia de público, que cada ano recibe un ampla cobertura de medios de comunicación, tanto nacionais como internacionais, principalmente do mundo castelanfalante.
Choe Yong-rim
Choe Yong-rim (en coreano: 최영림), nado en Ryanggang o 20 de novembro de 1930, é un político norcoreano que foi primeiro ministro de Corea do Norte entre 2010 e 2013.
Águila Roja
Recibiu numerosos premios especialmente nas súas primeiras tempadas, entre eles o TP de Ouro (2009, 2010 e 2011) e o Premio Ondas (2010) á mellor serie nacional. A serie emitiuse, en versión orixinal ou adaptada, en decenas de países, entre eles Francia e o Reino Unido.
Barro
Historia
Segundo o censo de Floridablanca, durante o antigo réxime as parroquias do actual concello de Barro pertencían á xurisdición de Peñaflor, na provincia de Santiago. Trala constitución española de 1812 e a demarcación dos concellos, Barro pertenceu ao municipio de Trasumia e ao partido xudicial de Caldas de Reis. En 1822, cando Galiza pasou a ter 4 provincias, seguiu existindo o concello de Trasumia. Foi suprimido polo Decreto de Fernando VII do 1 de outubro de 1823, que retomaba a organización do Antigo Réxime. O 23 de xullo de 1835 dispúxose por real Decreto a formación de novos concellos. O 23 de agosto de 1835 propúxose a creación do concello de Barro, con sete parroquias e 2.459 habitantes. Unha vez constituída a Deputación de Pontevedra, o 22 de xuño de 1836 propuxo que o concello de Barro tivese seis parroquias, pasando a de Romai ao concello de Portas. O concello quedou finalmente constituído no Boletín Oficial da Provincia do 3 de decembro de 1836.
Lugares de Barro
Para unha lista completa de todos os lugares do concello de Barro vexa: Lugares de Barro.
Polixinia en animais
Modelo dos sistemas de apareamento de Emlen e Oring
En 1977, Emlen e Oring creou un modelo de sistemas de apareamento que mostra como a distribución de recursos afecta os padróns de vida da femia e, en consecuencia, os sistemas de apareamento. Nun sistema de apareamento, o sexo limitante (xeralmente o feminino) é o que o sexo limitante (normalmente o masculino) intenta monopolizar. A combinación de distribución de recursos, os coidados parentais, e a sincronía da reprodución das femias determina cales serán as estratexias de apareamento que empregará o sexo limitado. A polixinia ocorrerá cando os recursos están localizados e as femias forman agrupacións, facendo máis fácil para os machos controlalas. Os diversos tipos de polixinia orixínanse a causa do acceso diferencial aos recursos que teñen os individuos.
Gran Premio dos Estados Unidos de 2014
O Gran Premio dos Estados Unidos de 2014 (oficialmente 2014 Formula 1 United States Grand Prix) foi unha carreira de Fórmula 1, que se celebrou no Circuíto das Américas no Condado de Travis preto da Austin, Texas o 2 de novembro de 2014. A carreira, celebrouse sobre cincuenta e seis voltas, foi a antepenúltima proba da tempada de Fórmula Un de.
DRS
A FIA elixiu as dúas zonas de DRS que usadas na carreira do ano anterior, o primeiro ao longo da recta entre as curvas 11 e 12, e o segundo na recta de meta entre as curvas 20 e 1.
Subdivisións de Irlanda do Norte
Condados
Para fins administrativos, existían ademais as cidades con estatuto de condado (county-borough), Belfast e Derry.
Ana de Castro Osório
Feminismo, literatura e masonaría
En 1915 participou no Congreso Municipalista de Évora, onde presentou a súa tese sobre a muller na agricultura, nas industrias rexionais e na Administración municipal. Ao ano seguinte foi nomeada polo ministro de Traballo de Portugal, António Maria da Silva, como subinspectora dos Traballos Técnicos Femininos.
Andrés Muruais
Traxectoria
Escribiu poesía en castelán e algúns poemas en galego, e cultivou tamén o teatro e a zarzuela. A súa obra caracterízase polo seu costumismo e imaxinación.
O Coto, Grixalba, Sobrado
O Coto é un lugar da parroquia de Grixalba, no concello coruñés de Sobrado na comarca da Terra de Melide. Segundo o IGE, en 2018 tiña 4 habitantes (3 homes e 1 muller).
Pilro semipalmado
Status e migración
Son aves migradoras de longa distancia e pasan o inverno nas costas de Suramérica e algunhas no sur dos Estados Unidos. Migran en bandadas de centos de miles, especialmente en zonas de alimentación favorables como a baía de Fundy e a baía de Delaware. Esta especie é unha rara pero regular ave errante no oeste de Europa.
Illa de Saaremaa
Saaremaa ( danés: Øsel; inglés: Osel; finés: Saarenmaa; sueco & alemán: Ösel) é a illa máis grande de Estonia, con 2.673 km². É a illa principal do condado de Saare, está situada no mar Báltico, ao sur da illa Hiiumaa, e pertence ao Arquipélago Moonsund. A capital da illa é Kuressaare, que ten preto de 15.000 habitantes, a illa tiña 30.966 habitantes en 2013.
Historia
miniatura|Castelo de Kuressaare Os resultados de escavacións arqueolóxicas probaron que a illa de Saaremaa habitouse desde hai polo menos cinco mil anos. As antigas sagas escandinavas, informan de numerosas escaramuzas entre os osilianos e os viquingos. Saaremaa era a rexión máis rica da antiga Estoniana e o refuxio de numerosos piratas estonianos (a quen se chamaba ás veces os viquingo estonianos). A Crónica de Enrique de Livonia describe unha frota de dezaseis barcos e cincocentos osilianos que devastan o Sur de Suecia (que entón ara danesa).
Mira Filzah
Traxectoria
En agosto de 2019, Mira interpretou o papel de Puteri na serie Sweet Dreams que protagonizou xunto con Ben Amir e que tamén contou no elenco a Sean LJE, Datin Nina Juren, PU Azman, Yuna Rahim, Nasz Sally, Yusuf Bahrin, Didi Astillah e Roy Azman.
Eleccións presidenciais dos Estados Unidos de 2016
As eleccións salientaron por un clima de tensión política, a máis baixa aceptación popular cara ós candidatos en toda a historia dos Estados Unidos e por unha vitoria impredecible onde Trump gañou a elección malia que Clinton liderara os termómetros electorais a maior parte do tempo que durou a campaña.
Polimorfismo de lonxitude de fragmento de restrición
En bioloxía molecular, o polimorfismo de lonxitude de fragmento de restrición ou RFLP (Restriction fragment length polymorphism) é unha técnica de análise de ADN baseada nas variacións nas secuencias de ADNs homólogos. Na análise de RFLP as mostras de ADN son cortadas en segmentos (dixeridas) por encimas de restrición, que orixinan fragmentos de restrición, os cales son separados segundo a súa lonxitude por electroforese en xel. O termo RFPL pode referirse ás propias diferenzas (polimorfismos) entre mostras de moléculas de ADN homólogo debidas ás diferentes localizacións dos sitios de restrición (onde cortan os encimas de restrición), ou pode referirse á técnica de laboratorio que detecta os distintos segmentos de ADN orixinados por dito corte. Aínda que actualmente quedou un pouco obsoleta debido á aparición de tecnoloxías de secuenciación do ADN baratas, a análise de RFLP foi a primeira técnica usada para obter o perfil de ADN o suficientemente barata como para ter unha aplicación moi estendida. Ademais de para a pegada xenética, a RFLP foi unha importante ferramenta no mapado do xenoma, localización de xenes implicados en trastornos xenéticos, determinación do risco xenético de ter unha doenza, e en probas de paternidade.
Alternativas
A TRFLP funciona por medio de amplificación por PCR do ADN utilizando pares de cebadores que foron marcados con etiquetas fluorescentes. Os produtos da PCR son despois dixeridos usando encimas de RFLP e os patróns resultandes son visualizados utilizando un secuenciador de ADN. Os resultados son analizados por contaxe simple e comparando bandas ou picos nos perfís de TRFLP, ou polas bandas que presentan correspondencia entre unha ou máis execucións de TRFLP e unha base de datos de especies coñecidas. A técnica é similar nalgúns aspectos á electroforese en xel en gradiente desnaturalizante ou de temperatura (DGGE ou TGGE).
Rijksmonument
Historia e criterios
O programa iniciouse na Haia en 1954, no seo dunha convención onde se estableceron as regras de protección de edificios en caso de conflito armado. A lexislación neerlandesa actual nesta materia é a Lei de Monumentos (Monumentenwet), de 1988.
Localidades segundo o número de rijksmonumenten
miniatura|O [[Muíño De Roos (Delft)|muíño De Roos, en Delft, visto desde a Igrexa Nova, tamén rijksmonument]] miniatura|O edificio Witte Huis, en [[Rotterdam]] miniatura|O [[Rijksmuseum de Ámsterdam, declarado rijksmonument en 1970]] Esta é unha listaxe das principais localidades dos Países Baixos ordenadas segundo o número de edificios coa condición de rijksmonument:
Anastasia de Montenegro
Segundo matrimonio
O 29 de abril de 1907, á idade de 39 anos, Anastasia casou co Gran Duque Nicolao Nikolaevich (1856-1929). O matrimonio non tivo fillos. Os seus dous maridos eran netos do tsar Nicolao I de Rusia (1796-1855): o primeiro a través dunha liña mixta, e o segundo a través dunha liña masculina directa.
Mabinogion
Os Mabinogion ou as Catro Ramas do Mabinogi (Pedair Cainc y Mabinogi en galés) son catro textos medievais (chwedl ou cyfarwyddyd, palabras que significan conto), escritos en galés medio (o galés do século XII ao XVI), que fan referencia á mitoloxía celta da Antigüidade. Tradicionalmente vénselles engadindo outros contos que tratan da lenda artúrica. A palabra Mabinogion é o plural de Mabinogi. Téñense dado diversas explicacións sobre o sentido da palabra, pero pode ser que veña do nome do deus Mabon (Maponos na Galia) que figura no conto Kulhwch e Olwen, e que forma parte da mesma colección. Os catro relatos titúlanse: Pwyll, príncipe de Dyfed, O Mabinogi de Branwen, Manawydan fillo de Llyr e Math fillo de Mathonwy.
Manawydan e Rhiannon
Pryderi e Manawydan diríxense a Dyved e, ao que chegaron a Arberth, son recibidos por Rhiannon e Kigva (muller de Pryderi, filla de Gwyn Gloyw) que lles tiñan preparado un festín. Manawydan é seducido por Rhiannon e viceversa; deciden casar e déitanse xuntos antes de rematar o festín. Despois parten para visitar todo Dyved, reino moi poboado e rico en caza, mel e peixe e pasan no seu tempo a cazaren e a se divertiren.
Math fillo de Mathonwy
A cuarta rama do Mabinogi componse de tres partes, cuxos personaxes principais son Math, soberano de Gwynedd e o seu sobriño, o meigo Gwydion. O último conto dos Mabinogion está máis especialmente consagrado ás funcións da clase sacerdotal. O papel de Goewin, en tanto que principio feminino, é o de lexitimar a realeza de Math, que só se ocupa da prosperidade e da guerra. Gwydion é o prototipo do druída, omnipotente e omnisciente, que debe iniciar ao seu sobriño que, que pola súa cualidade trifuncional pode aspirar á realeza.
Blodeuwedd
Nunha ausencia de Llew, que visitaba a corte de Math, un grupo de cazadores guiados por Gronw Pebyr, pasa preto da residencia de Mur Castell. Blodeuwedd invítao ese serán, namóranse inmediatamente e pasan a noite xuntos e os días seguintes. Ao regreso do seu marido, Blodeuwedd finxe temer a súa morte. El dille que non é doado matalo: a lanza que podería matalo deberá ser fabricada durante un ano. Non posen matalo no interior nin no exterior dunha casa, se cabalga ou vai a pé. Só o poden matar no momento en que está a se bañar, cando ten un pé sobre a cuba e o outro sobre o lombo dun castrón.
Vogue (canción de Ayumi Hamasaki)
"Vogue" é o single nº14 da cantante xaponesa Ayumi Hamasaki, lanzado o mercado o 26 de abril do ano 2000 baixo o selo avex trax. A canción que da título o single sería a primeira da artista en ser utilizado nun comercial da compañía KOSÉ. Aínda que non alcanzou a primeira posición da lista de vendas de Oricon, o single tivo un grande éxito, vendendo máis de 350.000 copias na súa primeira semana e sobre 760.000 ata a data de hoxe. O single tamén ten unha cara B, algo raro para Hamasaki na época en que foi lanzado. Sinalar que a canción Ever Free unicamente esta dispoñible neste single.
Valados, San Martín de Neira de Rei, Baralla
Valados é un lugar da parroquia de San Martín de Neira de Rei no concello lugués de Baralla na comarca dos Ancares. Segundo o IGE, en 2011 tiña 3 habitantes (1 home e 2 mulleres).
Xoán Carlos Domínguez Alberte
Traxectoria
Licenciado en Filoloxía Hispánica (1985-1990) e en Filoloxía Galega (1992) pola Universidade de Santiago de Compostela. Foi bolseiro do Centro Ramón Piñeiro para a Investigación en Humanidades (1994-1998), traballador do Servizo de Normalización Lingüística da Universidade de Vigo (1998-1999), responsable do Programa de Dinamización Sociolingüística das Comarcas de Galicia, da Sociedade para o Desenvolvemento Comarcal de Galicia (1999-2004) e, dende 2004 profesor de Lingua galega e Literatura no ensino público. . En 2019 colaboraba en Sermos Galiza e en 2022 en Nós Diario.
Fiorella Faltoyano
Orixe familiar
Cando naceu Fiorella Faltoyano coñeceu unicamente a súa nai, María Asunción Gil Paradela (1921-2007), filla á súa vez do político católico afincado en Monforte de Lemos Andrés Gil Municio (falecido en 1957 ). Quen lle deu o apelido Renzi foi o italiano Giovanni Renzi, que casou daquela coa nai, mentres que o nome artístico llo deu a parella posterior da súa nai, o empresario malagueño Constantino Faltoyano, e que foi tamén o pai dos seus dous medio-irmáns, Mauricio e Constantino, tamén empresarios.
Alfabeto cirílico
Letras
As letras tiñan tamén valores numéricos, baseados non na orde do alfabeto cirílico, senón herdados das súas antepasadas gregas.
Sloshsat
Características
Sloshsat foi deseñado para viaxar a bordo dun transbordador espacial, pero despois do desastre do transbordador Columbia non houbo oportunidades para ser lanzado a bordo dun. O satélite foi modificado para poder ser lanzado a bordo para poder ser lanzado a bordo un Ariane 5 ECA.
Manguito rotador
400px|miniatura|10. [[Manguito rotador: 11. Supraespiñal, 12. Subescapular, 13. Infraespiñal, 14. Redondo menor]] O manguito rotador é un grupo de músculos do membro superior que mantén unido o úmero á escápula.
Funcións
Durante a abdución do brazo, o manguito de rotadores comprime a articulación glenoumeral, para que o músculo deltoide poida elevar o brazo. Sen a actuación deste grupo, a articulación sería moito máis luxable e permitiría menos movementos.
Namecoin
Namecoin é unha criptomoeda que xurdiu coa finalidade de mellorar algúns dos aspectos do bitcoin, tales coma seguridade, privacidade e resiliencia á censura en rede de datos. De feito, trátase dun sistema que emprega o mesmo código fonte da súa orixinadora, sendo a primeira descendente (altcoin) do bitcoin.
Xesús Ferro Couselo
Obras colectivas
miniatura|Rúa Ferro Couselo, [[Xinzo de Limia.]]
Economía de Moldavia
A agricultura emprega máis de 1/3 da súa forza de traballo. Sendo aínda un importante motor económico, perdeu peso por mor da acelerada industrialización. Con todo, conseguiu florecer de novo ante a crise do seu sector industrial. Actualmente, un 40% da poboación activa da República de Moldavia aínda se dedica á agricultura.
Batalla das Termópilas (-480)
O contexto: as guerras médicas
As 31 polis presentes na conferencia formaron unha Liga destinada a enfrontarse co inimigo común, proclamando a reconciliación xeral e declarando a guerra a Persia. O liderado desa liga foi atribuído ó rei Leónidas, que gobernaba o Estado militarista por excelencia na Antigüidade grega – os cidadáns Espartanos eran soldados profesionais, sendo condicionados, dende o berce, para a vida militar, o que fixo da cidade a potencia dominante da Hélade até entón.
Os números
Heródoto, porén, non é coherente nos números que presenta, nin tampouco constitúe a única fonte crible para o relato dos números das Termópilas (aínda non sendo testemuña da batalla, é o máis antigo historiador en relatar o feito e, por tanto, o máis próximo do acontecemento). Noutro paso máis adiantado das súas Historias, alude xa a 4 000 homes do Peloponeso, entrando en contradición co que escribira no inicio da narración. Outros autores (como Isócrates, Diodoro Sículo, ou Pausanias), escribindo moito despois de Heródoto, falan noutros números – designadamente de mil homes oriúndos da Lacedemonia (a rexión dominada pola cidade-Estado de Esparta, termos que eran frecuentemente tomados por sinónimos), o que choca co número tradicional – e mítico – dos famosos 300 Espartanos.
Mesmo o pequeno número de soldados presentes por cada unha das outras cidades gregas está tamén relacionado con outro feito moi importante: 480 a.C. foi ano de Olimpíadas, durante as que se proclamaba a tregua sagrada e cesaban as hostilidades entre todos os inimigos en Grecia. Aínda que se tratase dun inimigo externo (non heleno), e se tratase dunha situación de excepción, a tregua entre os Gregos non foi levantada.
O embate
Ó mesmo tempo, os Persas aproximábanse ó desfiladeiro, tendo Xerxes I montado o seu campamento no curuto dun outeiro sobranceiro, en Malia, onde instalou tamén o seu trono áureo, onde observou, durante días, o enfrontamento armado entre os seus homes e os irredutibles Helenos.
Comezo da batalla
Mesmo cando Xerxes ordenou que os arqueiros medos disparasen, os longos escudos dos Gregos protexéronos das frechas; é nese contexto no que Plutarco (nos seus Apótegmas dos Espartanos) atribuíu a Leónidas unha célebre afirmación, en resposta a un soldado que dixera que as frechas dos medos tapaban o Sol: «Mellor, pois se os medos tapan o Sol, combateremos a sombra» (Heródoto, porén, reporta esta afirmación a un tal Dieneces, tido como un dos máis bravos soldados de Esparta presentes neste prelio).
As consecuencias
A batalla naval do cabo Artemision, trabada ao norte da Eubea, escasos días após as Termópilas, redundou nun empate técnico, e só nos principios de setembro se comezou a esbozar a derrota do Rei de Reis: o estratego ateniense Temístocles forzou a armada persa a entrar no estreito de Salamina; aí, as pesadas embarcacións persas foron incapaces de manobrar diante das áxiles trirremes atenienses, acabando aquelas por sufrir unha copiosa derrota, o que levou a Xerxes a regresar a Asia. No ano seguinte, a machada final é dada en Platea, volvendo a Persia. As hostilidades proseguiron, no entanto, até a sinatura da Paz de Calias, no 449 a.C., xa durante o reinado de Artaxerxes I. O perigo medo, nunca completamente esquecido, só sería dominado cento cincuenta anos máis tarde, cando Alexandre III de Macedonia, o Grande, invadiu o Próximo Oriente e conquistou o vasto imperio de Darío III.
Os motivos
A historiografía moderna áchase aínda contaminada pola visión que o Romanticismo oitocentista legou desta batalla: os gregos, tradicionalmente desunidos, resolveron unirse e loitar contra un inimigo común, pois sentíanse membros dunha mesma raza. Uníanse para loitar contra un inimigo común, que chegara para os asoballar, e facer dos libres Helenos meros súbditos do Rei de Reis; mais do que iso, uníanse para preservar, non só a súa liberdade, senón tamén a máis orixinal das súas creacións: a democracia, que vigoraba en varias das súas polis. Para iso, un grupo de soldados de Elite (movidos pola virtude do heroísmo, tan apreciada polos románticos) preferiría pagar coa vida a defensa deses ideais, tornándose nun símbolo de coraxe, espírito de sacrificio, e de resistencia ao invasor.
Inspiración
Unha referencia á batalla das Termópilas é feita tamén no himno nacional de Colombia, que reza o seguinte, na súa estancia IX:
Trofeo Teresa Herrera 2020
O torneo celebrouse en circunstancias especiais debido á pandemia por coronavirus, disputándose por primeira vez en decembro e cunha asistencia limitada a 1000 espectadores. Non se convidou a ningún equipo profesional, sendo o rival do Deportivo unha selección de xogadores dos equipos modestos da Coruña. Toda a recadación, así como o diñeiro que se investía habitualmente na fabricación do trofeo que non se entregou esta vez, foi destinada a obras benéficas, volvendo así ás orixes do torneo, que nacera 75 anos antes como xeito de recadar fondos para a mellora dos hospitais da cidade.
Hermerico
Repartición da Península
Mentres que Theodor Mommsen cría que os suevos asinaron un foedus con Roma e Ernst Stein defendeu a existencia dun acordo co usurpador romano Magno Máximo segundo o cal recibiron a metade occidental da península, non hai evidencia primaria para ningunha alianza entre os suevos e Roma. En 411, segundo Ludwig Schmidt, ou en 417, segundo Felix Dahn, Hermerico fixo un tratado co emperador romano Honorio, mais en realidade o único acontecemento datado no ano 411 foi a repartición de provincias polos dirixentes xermanos.miniatura|304x304px|Hispania entre 409 e 426.|centro
Bueu
Xeografía
O concello de Bueu atópase na beira sur da ría de Pontevedra, no Atlántico. Limita coa ría de Aldán polo oeste, coa de Pontevedra polo norte, co concello de Marín polo nordeste, co de Moaña polo sueste e co de Cangas polo sur. O seu territorio está repartido en cinco parroquias: Beluso, Bueu, Cela, Ermelo e A Illa de Ons, adscrita a este concello desde 1844 xunto coas unidades menores do seu arquipélago. A capital municipal está situada en Bueu.
Lugares de Bueu
Para unha lista completa de todos os lugares do concello de Bueu vexa: Lugares de Bueu.
Desdémona (lúa)
Desdémona podería colidir cunha das lúas da súa veciñanza, Crésida ou Xulieta, dentro dos próximos 100 millóns de anos.
Rusia
Imperio Ruso
En 1915 os alemáns volven a derrotar as forzas rusas na batalla dos Lagos Mazurianos, o que provocou un descontento social en Rusia. En 1917, tras varios fracasos na fronte, apareceron movementos revolucionarios marxistas. O goberno tivo que desprotexer a fronte para deter os insurrectos, e isto foi aproveitado polas forzas xermanas que avanzaron rapidamente polo territorio ruso. En 1917, tras a Revolución de Outubro, o goberno bolxevique firma un tratado de paz cos alemáns (Tratado de Brest-Litovsk), que puxo fin á participación rusa na primeira guerra mundial.
Xeografía
En Rusia hai preto de 120 mil ríos. A maioría están conxelados no inverno.
Forzas Armadas
O comandante en xefe das Forzas Armadas é o Presidente da Federación Rusa e o Ministerio de Defensa serve como corpo administrativo destas. Hoxe en día, o número de efectivos activos que compoñen as Forzas Armadas son 1.037.000 e todos os homes dispoñibles suman 3.037.000.
Breves antecedentes da cultura rusa
Século XVIII Século XIX
Falacia
Tipos de falacias
Ex: "A afirmación de Xoán é falsa, xa que é un suxeito maleducado".
Argumentación baseada no apelo á autoridade, sona, prestixio, coñecemento ou posición recoñecida da persoa que realiza a premisa. Deste xeito, a veracidade do razoamento non se deduce dos argumentos presentados, senón da cualificación ou opinión que merece a persoa que o formula. Dende este punto de vista pódese considerar un tipo de 'argumentación ad hominem. O apelo a unha autoridade pode ser loxicamente correcta se está probada dabondo a súa autoridade e non se teñan atopado excepcións. Porén, un argumento que apelase á autoridade que non fose falaz debería concluír, máis que a veracidade da premisa, a necesidade de tomala en consideración, sen se ter probado aínda a súa veracidade.
Afirma que dous eventos están relacionados simplemente porque ocorreron xuntos.
Manuel Rodríguez Louro
Traxectoria
Mariñeiro do Ézaro. Co golpe de Estado do 18 de xullo de 1936 fuxiu e agochouse no Monte Pindo. Buscando un xeito de poder escapar, xunto don once mozos tamén fuxidos (entre eles o seu irmán Joaquín), o 16 de outubro de 1937 asaltaron a motora El As e días despois chegaron a Bristol. Por Francia entrou en España e combateu no exército republicano. Coa derrota da República pasou a Francia e foi internado en Argelès-sur-Mer. Incorporado aos batallóns de Traballadores Estranxeiros, foi destinado á liña Maginot. Foi detido polos alemáns cando caeu o muro. Deportado a Mauthausen en xaneiro de 1941, foi trasladado a Gusen en febreiro. Morreu en Hartheim en setembro.
Xoán VI Cantacuzeno
Traxectoria
En 1347 fixo a súa entrada triunfal en Constantinopla, e obrigou aos seus opoñentes a asinar un acordo polo cal se convertía en co-emperador con Xoán V, e único administrador durante a minoría. Tamén logrou que o seu propio fillo Mateo Cantacuzeno fose co-emperador.
OK Liga Bronce 2019
Logo da disputa das 14 xornadas en ambos grupos os equipos ascendidos foron o RC Josaleta, AA Dominicos, Oviedo Booling e Compañía de María polo Grupo Norte, mentres que CP Las Rozas, CP Rivas H20, Sta. María del Pilar e HC Burguillos ascendieron polo Grupo Sur.
Brian De Palma
Traxectoria
Logo de sete producións independentes, na que destaca a súa primeira mirada cara á guerra e en especial á guerra de Vietnam, con Greetings (1968) con Robert De Niro, salta á fama coa película Sisters (1973) e usa por primeira vez o estilo voyeurista que despois será, xunto coas pantallas divididas, unha característica no seu quefacer.
Cecília Meireles
1935-1964
Fixo unha nova viaxe á Europa en 1954. En 1958, visita Israel.
Obras
Cecília é considerada unha das maiores poetas do Brasil. Raimundo Fagner gravou varias músicas tendo os seus poemas como base, como "Canteiros" e "Motivo".
Estrés
Eustrés e distrés
Aínda que case sempre, principalmente nos humanos, a palabra estrés adoita posuír unha connotación negativa (o oposto quizais sería o nirvana budista ou o principio de nirvana de S.Freud) a ciencia distingue dous tipos de estrés, tanto en animais como en humanos:
Ebulición
miniatura|220px|Auga en proceso de ebulición miniatura|220px|Animación da ebulición da auga A ebulición é un proceso físico en que un líquido pasa a estado gasoso. Ten lugar cando a temperatura da totalidade do líquido iguala o punto de ebulición do líquido a esa presión. Se se continúa quecendo o líquido, este absorbe a calor, mais sen aumentar a temperatura a calor emprégase na conversión da materia en estado líquido ao estado gasoso, ata que a totalidade da masa pasa ao estado gasoso. A calor posta en xogo durante o quecemento da masa do líquido denomínase calor sensible, e ao que se manifesta durante o cambio de estado chámase calor latente de ebulición ou vaporización.
Andrónico II Paleólogo
miniatura|Moeda de Andrónico II. Andrónico II Paleólogo (1260 - 13 de febreiro de 1332), emperador bizantino, foi o fillo máis vello de Miguel VIII Paleólogo, a quen sucedeu en 1282. Reinou ata 1328.
Lobelle de Abaixo, Lobelle, Carballedo
Lobelle de Abaixo é un lugar da parroquia de Lobelle no concello lucense de Carballedo na Comarca de Chantada. Tiña 4 habitantes en 2016 e 2017 segundo datos do Instituto Nacional de Estadística, dos cales 2 eran homes e 2 mulleres. En 2018 4 (2 mulleres e 2 homes). En 2020 7, 3 mulleres e 2 homes.
Lonzo Ball
Lonzo Anderson Ball, nado o 27 de outubro de 1997 en Anaheim, California, é un xogador americano de baloncesto profesional que xoga nos Chicago Bulls da National Basketball Association (NBA).
Traxectoria profesional
O 8 de agosto de 2021, Ball foi traspasado ós Chicago Bulls.
Carla Antonelli
Carla Antonelli, nome artístico de Carla Delgado Gómez, nada en Güímar (Tenerife) o 13 de xullo de 1959, é unha actriz, política e recoñecida activista dos dereitos LGBT. Desde 2011 é deputada da Asemblea de Madrid polo Partido Socialista Obrero Español, converténdose na primeira muller transexual de España en acceder a este cargo. En 2019 era a Vicepresidenta da Comisión de Cultura e Turismo e Deportes e responsable de familias, menores e temas LGTBI na Comisión de Políticas Sociais e Familia na Asemblea de Madrid.
Traxectoria
En 1980, gravou o primeiro documental temático sobre transexualidade que se emitiu na Televisión Española (TVE-2). Este documental foi secuestrado pola censura e non se emitiu ata setembro do ano 1981, debido a que arremeteu contra xuíces por non posibilitar o cambio de nome e sexo legalmente. Finalmente, viu a luz logo da frustrada tentativa de golpe de estado á democracia por parte do coronel Antonio Tejero.
No ano 2004, o PSOE gañou as eleccións e o Congreso aprobou o matrimonio entre as persoas do mesmo sexo, pero a Lei para transexuais adiábase unha e outra vez, e cando se viu perigar a súa saída, Carla Antonelli ameazou ao goberno con iniciar unha folga de fame xunto a presidentas doutros colectivos se o Consello de Ministros non levaba a trámite a normativa. Esta cuestión tivo unha repercusión nos medios a nivel nacional e internacional, e á fin, logo de diversas reunións, o goberno comprometeuse de forma pública a tramitar a lei, cousa que se fixo realidade o 1 de marzo de 2007 e a lei foi asinada polo presidente do goberno e o rei o 17 de marzo de 2007. Esta lei indicaba un prazo de dous anos de tratamento para poder facer a solicitude de cambio nos rexistros, pero permitía facelo sen necesidade de pasar por unha cirurxía de reasignación de sexo.
Activismo político
Participou durante 2016 e dentro do Grupo Parlamentario Socialista na Asemblea de Madrid, na Lei integral de transexualidade da Comunidade de Madrid, que tras dous intentos en anteriores lexislaturas e vetada polo Partido Popular, saíu adiante o 17 de marzo dese ano, coa abstención do Grupo Parlamentario Popular. Esta lei foi rexistrada polo Grupo Socialista, Podemos e Ciudadanos ao unísono, tras o ofrecemento do PSOE de redactala de forma conxunta co consenso dos colectivos transexuais da Comunidade de Madrid. Tamén participou na redacción da Lei contra a LGTBIfóbia aprobada o 14 de xullo de 2016, logo de 140 emendas da oposición, 76 delas do Grupo Parlamentario Socialista.
Goma 2 (explosivo)
Para obter información sobre a banda de rock galega ver o artigo Goma 2.
Pancho Casal
Francisco Casal Vidal, coñecido como Pancho Casal, nado na Coruña en 1955, é un enxeñeiro, produtor cinematográfico e político galego.
Xosé Enrique Acuña
Xosé Enrique Acuña Rodríguez, nado en Pontevedra o 6 de xaneiro de 1956, é un editor, xornalista, comisario de exposicións e escritor galego.
El Látigo de Bayona
Historia e características
Subtitulado Quincenal independiente, apareceu en 1909. Estaba dirixido por Enrique Cepa Besada. Editado en Vigo. A publicación tiña como obxectivo a defensa dos intereses morais e materiais de Baiona e do Baixo Miño. Foi altamente agresiva e fustrigadora.
Virtus Bologna
Fundación
Debido á crecente fama da Virtus, a Sala Borsa xa non era axeitada para acoller os encontros do club. Así, en 1956, o prefecto de Boloña, Giuseppe Dozza, inaugurou unha nova arena, que era simplemente coñecida como "Sports Hall" e tiña capacidade para máis de 7 000 persoas. Este pavillón foi posteriormente alcumado como "Il Madison", en referencia ao Madison Square Garden de Nova York, e en 1966, tras a xubilación de Dozza da política, foi renomeado como "PalaDozza".
Ecuación de van't Hoff
Isto é:
Antilambda
Historia
O nome do signo provén da súa semellanza coa forma maiúscula da letra grega lambda (Λ), mais disposta en horizontal.
Mar de Tasmania
Existen varios grupos de illas situadas no mar de Tasmania, lonxe da costa de Australia e Nova Zelandia:
Delimitación da IHO
A máxima autoridade internacional en materia de delimitación de mares, a Organización Hidrográfica Internacional («International Hydrographic Organization, IHO), considera o mar de Tasmania como un mar. Na súa publicación de referencia mundial, «Limits of oceans and seas» (Límites de océanos e mares, 3ª edición de 1953), asígnalle o número de identificación 63 e defíneo do seguinte xeito:
Ángeles Mastretta
Traxectoria
O Centro Mexicano de Escritores concedeulle unha bolsa en 1974, e comezou a traballar con autores como Juan Rulfo, Salvador Elizondo ou Francisco Monterde. Entre 1975 e 1977 foi directora de Difusión Cultural da ENEP-Acatlán, e despois pasou a dirixir o Museo del Chopo. En 1982 comezou a traballar no consello editorial da revista feminista FEM, no número 24. Repetiu ao ano seguinte no número 25, e seguiu de forma máis constante do 29 ao 40 en 1985.
Helen Churchill Candee
Viaxe no RMS Titanic
Debido á ruptura do nocello, Candee tivo que empregar muletas durante case un ano. En marzo de 1913, participou na protesta "Votes for Women" que tivo lugar diante da Casa Branca, montada a cabalo na cabeceira da manifestación que rematou no Capitolio.
Primeira guerra mundial e últimos anos
Angkor the Magnificent foi o primeiro estudo en lingua inglesa sobre as ruínas do templo de Angkor Wat e os seus arredores.
Morcilla
Ingredientes
Existen moitas variedades en toda a Península Ibérica e na América Latina así como no resto de Europa, como a Wurstebrot alemán.
A morcilla pode facerse con diferentes ingredientes se ben o sangue, normalmente de porco, é o ingrediente principal, o cal ten que ser remexido cunha aspilladoira durante un anaco para evitar que calle. As morcillas poden ser salgadas ou doces, mais en Galicia son habituais as doces, que amais de azucre (antano adubadas con mel), poden levar uvas, figos pasos e piñóns e, para espesar, miolo de pan, fariña ou arroz. Unha vez introducida esta mondongada nas tripas, átanse unindo os extremos e se cocen durante unha media hora. Despois cólganse para que sequen ben, mais non se afuman.
Templo de Luxor
Construción
O Templo de Luxor foi construído con arenita proveniente da rexión de Gebel el-Silsila, no suroeste de Exipto, chamado arenita nubia. Este tipo de rocha empregouse para a construción de monumentos no alto Exipto, ben como na restauración de tales obras.
Viño de Cataluña
miniatura|Distribución da vide en Cataluña. O viño de Cataluña ten unha longa tradición cultural constituíndo unha rexión vinícola histórica cunhas peculiaridades propias. O sector está regulado polo Instituto Catalán da Viña e o Viño. O viño do Roselló denomínase tamén tradicionalmente viño de Cataluña.
Denominacións de orixe
A diversidade xeográfica fai que haxa unha diversidade de terras agrupadas en doce denominacións de orixe que ocupan unhas 70 mil hectáreas. Por orde do número de hectáreas de superficie inscrita, as denominacións de orixe son as seguintes:
miniatura|Denominacións de Orixe de Cataluña.
Xavier Perrot
Xavier Roger Perrot, nado en Zúric o 1 de febreiro de 1932 e finado na mesma cidade o 8 de decembro de 2008, foi un piloto de carreiras suízo. É propietario dun garaxe, que gañou o European Hill Climb Championship en 1972. Anteriormente competiu en Fórmula dúas e pilotou o seu Brabham na clase de Fórmula 2 no Gran Premio de Alemaña de 1969.
Las mañanas de Cuatro
Colaboradores actuais
Sociedade
Outros
Xavier Perrot
Traxectoria
En 1970 Perrot realizou a tempada cun March 702, o primeiro vehículo para clientes vendido pola compañía. Con este coche, gañou o Preis von Deutschland de Fórmula 2 en Nürburgring. Continuou na Fórmula 2 en 1971 cunMarch 712M, terminando terceiro en Imola, ao mesmo tempo que realizou un exitoso regreso ás subidas. Gañou o European Hill Climb Championship en 1972 usando un coche de F2 March 722, gañando seis eventos. Tamén subiu a este coche ocasionalmente na Fórmula 2, acadando puntos en tres carreiras, incluíndo o cuarto e o quinto lugar nos eventos en Hockenheim.
Perrot retirouse en 1973 para concentrarse na súa empresa na súa cidade natal, onde morreu despois dunha longa enfermidade en 2008, aos 76 anos de idade.
Viño de Cataluña
Variedades de uva
Tradicionalmente destacaron os viños brancos e os viños de licor: viño rancio, viño de garnacha, viño de moscatel, vin blanc. Hoxe a produción de viño branco é maioritaria en Alella, o Penedès e en Tarragona, e de viño tinto no resto. Os produtores son adegas pequenas ou medianas e só sobresae a empresa Tuestas como grande do sector. Mentres que as vendas de exportación son boas, os viños son pouco coñecidos no mercado interior. Os restaurantes de Cataluña consomen un 30% de viño catalán e as cadeas de alimentación un 50%.
Ben Shepherd
Despois de Soundgarden
No ano 2005 Shepherd formou unha nova banda, Unkmongoni, pero parece que a banda na actualidade está disolta. Nese mesmo ano o segundo álbum de Hater foi finalmente editado co nome de The 2nd.
Ramón Pardo Arias
Vida persoal
Dunha relación nos anos corenta con María Asunción Gil Paradela, filla de Andrés Gil Municio, naceu o 19 de outubro de 1949, a súa filla a actriz Fiorella Faltoyano, a quen non recoñeceu. En 2012 unhas probas de ADN demostraron a súa paternidade, cando el xa falecera. . Non tivo máis fillos. Está soterrado no camposanto de Deade.
689
Outros
680'erne
Caldas de Reis
Historia
Os primeiros poboadores coñecidos foron os cilenos. Os romanos establecéronse atraídos polas fontes termais (de onde procede o nome da vila: Aquae Celenae. A vila aparece no itinerario de Antonino, dentro da vía XIX, que unía Bracara Augusta (Braga) e Asturica Augusta (Astorga).
Illas de Nova Siberia
Clima
O clima é ártico, a neve cobre as illas nove meses ao ano. A temperatura media en xaneiro: -28 °C a -31 °C. A temperatura en xullo: nas costas a auga ártica mantén a temperatura baixa, a temperatura máxima media rolda os 8 °C a 11 °C e a mínima -3 °C a 1 °C. No interior das illas, as temperaturas máximas en xullo son de 16 °C a 19 °C e a mínima de 3 °C a 6 °C.
SREBP
Mecanismo de acción
Ademais da S1P e S2P, a liberación regulada da SERBP transcricionalmente activa require a proteína sensora do colesterol chamada proteína activadora da clivaxe da SREBP (SCAP), que forma un complexo coa SREBP, o que permite a interacción entre os seus respectivos dominios carboxilo terminal. A SCAP, á súa vez, pode unirse reversiblemente con outra proteína residente no RE chamada INSIG. En presenza de esterois, que se unen a INSIG e SCAP, ambas as proteínas, INSIG e SCAP, únense unha a a outra. INSIG sempre permanece na membrana do RE e así o complexo SREBP-SCAP permanece no RE cando SCAP está unida a INSIG. Cando os niveis de esterois son baixos, INSIG e SCAP xa non están unidas. Entón, SCAP sofre un cambio conformacional que deixa exposta unha porción da proteína ('MELADL') que sinala que debe ser incluída como cargamento en vesículas COPII, que se moven desde o RE ao aparato de Golgi. Nestas vesículas, SCAP, arrastrando con ela a SREBP, é transportada ao Golgi. A regulación da clivaxe de SREBP aproveita unha característica notable das células eucariotas, a compartrimentación subcelular definida polas membranas intracelulares, para asegurar que a clivaxe ten lugar só cando é necesario.
Osvaldo Dorticós
Traxectoria
Suicidouse en 1983, aparentemente aflixido pola morte da súa esposa e polas doenzas crónicas que sufría. Nos seus últimos anos, estivo practicamente apartado da vida política.